ਰੋਮਨ ਰੇਂਸ
ਲੀਤੀ ਜੋਸੇਫ "ਜੋਅ" ਅਨੋਆਇ (ਜਨਮ 25 ਮਈ, 1985) ਇੱਕ ਅਮਰੀਕੀ ਪੇਸ਼ੇਵਾਰ ਪਹਿਲਵਾਨ ਅਤੇ ਸਾਬਕਾ ਪ੍ਰੋਫੈਸ਼ਨਲ ਗਰਿੱਡਿੋਰੋਨ ਫੁੱਟਬਾਲ ਖਿਡਾਰੀ ਹੈ। ਉਸਨੇ ਵਰਤਮਾਨ ਸਮੇਂ ਵਿੱਚ ਡਬਲਯੂ.ਡਬਲਯੂ.ਈ. ਨਾਲ ਇਕਰਾਰਨਾਮਾ ਕੀਤਾ ਹੈ, ਜਿੱਥੇ ਉਹ ਰਿੰਗ ਨਾਮ ਰੋਮਨ ਰੇਂਸ ਦੇ ਅਧੀਨ ਰਾਅ ਬ੍ਰਾਂਡ ਲਈ ਕੰਮ ਕਰਦਾ ਹੈ।

ਜਾਰਜੀਆ ਟੈਕ ਲਈ ਕਾਲੇਜਿਏਟ ਫੁੱਟਬਾਲ ਖੇਡਣ ਤੋਂ ਬਾਅਦ, ਅਨੋਆਇ ਨੇ 2007 ਵਿੱਚ ਮਿਨੀਸੋਟਾ ਵ੍ਹਿਕਿੰਗਜ਼ ਅਤੇ ਨੈਸ਼ਨਲ ਫੁੱਟਬਾਲ ਲੀਗ (ਐਨਐਫਐਲ) ਦੇ ਜੈਕਸਨਵਿਲ ਜੈਗੁਅਰਜ਼ ਨਾਲ ਪੇਸ਼ਾਵਰ ਫੁੱਟਬਾਲ ਕੈਰੀਅਰ ਸ਼ੁਰੂ ਕੀਤਾ। ਉਸ ਨੇ ਬਾਅਦ ਵਿੱਚ ਫੁੱਟਬਾਲ ਤੋਂ ਰਿਟਾਇਰਮੈਂਟ ਲੈਣ ਤੋਂ ਪਹਿਲਾਂ 2008 ਵਿੱਚ ਉਹ ਕੈਨੇਡੀਅਨ ਫੁਟਬਾਲ ਲੀਗ (ਸੀ.ਐਫ.ਐਲ) ਐਡਮੰਟਨ ਐਸਕਿਮੋਸ ਲਈ ਪੂਰਾ ਸੀਜ਼ਨ ਖੇਡਿਆ।

ਅਨੋਆਇ ਨੇ ਫਿਰ ਪ੍ਰੋਫੈਸ਼ਨਲ ਕੁਸ਼ਤੀ ਵਿੱਚ ਕਰੀਅਰ ਦਾ ਪਿੱਛਾ ਕੀਤਾ ਅਤੇ 2010 ਵਿੱਚ ਡਬਲਯੂ.ਡਬਲਯੂ.ਈ. ਨਾਲ ਇਕਰਾਰਨਾਮਾ ਕੀਤਾ। ਰੋਮਨ ਰੇਂਸ ਨੇ ਨਵੰਬਰ 2012 ਵਿੱਚ ਡੀਨ ਐਂਬਰੋਜ਼ ਅਤੇ ਸੇਥ ਰੋਲਿੰਸ ਨਾਲ ਦਿ ਸ਼ੀਲਡ ਦੇ ਤੌਰ 'ਤੇ ਸ਼ੁਰੂਆਤ ਕੀਤੀ। ਤਿੰਨਾਂ ਨੇ ਜੂਨ 2014 ਤੱਕ ਇਕੱਠਿਆਂ ਕੰਮ ਕੀਤਾ, ਬਾਅਦ ਵਿੱਚ ਰੇਂਸ ਇਕੱਲਾ ਮੁਕਾਬਲੇ ਲੜਨ ਲੱਗਾ। ਉਹ ਤਿੰਨ ਵਾਰ ਡਬਲਯੂ.ਡਬਲਯੂ.ਈ. ਵਰਲਡ ਹੈਵੀਵੇਟ ਚੈਂਪੀਅਨ, ਇੱਕ ਵਾਰ ਯੂਨਾਇਟਿਡ ਸਟੇਟ ਚੈਂਪੀਅਨ, ਇੰਟਰਕੌਂਟੀਨੈਂਟਲ ਚੈਂਪੀਅਨ, ਡਬਲਯੂ.ਡਬਲਯੂ.ਈ. ਟੈਗ ਟੀਮ ਚੈਂਪੀਅਨ (ਰੋਲਿੰਸ ਨਾਲ) ਰਿਹਾ ਹੈ। ਉਹ 2014 ਸਾਲ ਦਾ ਸੁਪਰਸਟਾਰ ਅਤੇ 2015 ਰਾਇਲ ਰੰਬਲ ਵਿਜੇਤਾ ਸੀ।

ਹਵਾਲੇ

ਜਨਮ 1985
ਅਮਰੀਕੀ ਪੁਰਸ਼ ਪੇਸ਼ਾਵਰ ਪਹਿਲਵਾਨ
ਜ਼ਿੰਦਾ ਲੋਕ